El Mercat del Bescanvi de Llibres torna a la Casa de Cultura, el 25 de gener
2025-07-24

El Mercat del Bescanvi Literari torna a la Casa de Cultura de Burjassot. Després de descansar l’últim mes de l’any, per les festes nadalenques, l’equip de les Biblioteques Municipals tornarà, el 2024, a apostar per esta activitat demandada i acollida positivament per part de la ciutadania.

Així, com és habitual, l’últim dijous del mes de gener, el dia 25, de 17.00 a 19.00 hores, la planta baixa de la Casa de Cultura acollirà este especial mercat en el qual es poden intercanviar llibres en una activitat pensada per a totes les edats.

L’objectiu del Mercat és fomentar el plaer de llegir a través de l’intercanvi de llibres ja que, tal com assenyalen des de les Biblioteques, sempre hi ha un nou llibre per a una nova lectora o lector.